Nhu Diep

Nhu Diep (født 27. januar 1978)  er en vietnamesisk-norsk billedkunstner, illustratør, grafisk designer og forfatter. 

Nhu Diep er fra Vietnam og utdannet innen visuell kommunikasjon og illustrasjon. Hun debuterte som bildebokforfatter med småbarnsbøkene om Lille Ting i 2010. Hun har i tillegg skrevet poesi for barn og kortprosa for voksne. I 2023 utkom Ild, tenner, vann, tunge, som handler om forfatterens egen familiehistorie. Nhu Diep har dessuten vært redaktør for familiemagasinet Barn i Byen, samt vært skribent for ulike aviser og magasiner. Hun har også bidratt med utsmykninger til Litteraturhuset i Bergen, som åpnet 2013. Hun har undervist ved Høyskolen Kristiania.

I 2023 ga hun ut sin første voksenroman, som NRKs anmelder kalte «Ein modig og god debutroman». Boken bygger på forfatterens egen livshistorie; hun kom til Norge som spedbarn, sammen med sin familie som var båtflyktninger fra Vietnam.

Nhu Diep bor i Bergen.

 Bibliografi 
 2011: Lille Ting
 2013: Bronto Biff
 2015: Nådeløs bildebok for barn
 2015: Lille Ting spiser ABC – utgitt  i Leseløve-serien
 2016: Magikeren (barnepoesibok)
 2016: Forevig siden (kortprosa)
 2023: Ild, tenner, vann, tunge, Cappelen Damm (roman)

 Referanser 

 Eksterne lenker 

 Egen nettside
 Norsk barnebokinstitutts illustratørpresentasjon av Nhu Diep

Kategori:Norske illustratører
Kategori:Norske grafiske designere
Kategori:Fødsler i 1978
Kategori:Personer tilknyttet Høyskolen Kristiania
Kategori:Norske romanforfattere
Kategori:Norske barnebokforfattere